Villa della Pisanella
Villa della Pisanella (ita Italice appellata) est villa rustica olim in pago Augusto Felici sub monte Vesuvio iacens cuius eruptio anno 79 omnem villam delevit. Inter ruinas iuxta Nemus Regale sitas, annis 1876 et 1894-1896 effoditas, repertus est Thesaurus Boscoregalensis hodie in Museo Lupariensi servatus. Parvum huius villae simulacrum apud Antiquarium Boscoregalense ostentatur.